Laurentjeffin leipuriliike konkurssiin
Laurentjeffin leipuriliike konkurssiin.

  Eilen jätti täkäläiselle raastuvanoikeudelle konkurssihakemuksen leipomoliikkeen harjoittaja Emilie Laurentjeff. Raastuvanoikeus määräsi tuomari J. E. Talvialan ottamaan pesän haltuunsa ja laatimaan pesäluettelon. Velkojain kuulustelu toimitetaan t. k. 30 pnä.

Vararikko lienee aiheutunut sen johdosta, että liikkeen luotto nojautui pankinjohtaja Snellman-vainajaan.

Uutistoimisto ilmoittaa:

Kauppaneuvos Fr. Björkqwist Tampereelta on eilen lakkauttanut maksunsa. Tuleeko maksujen lakkautusta seuraamaan konkurssi, on vielä ratkaisematon kysymys. Maksujen lakkauttamisen johdosta protesteerasi Yhdyspankki eilen erään pienemmän tratan. Kauppaneuvos Björkqwist omistaa yhden paikkakunnan suurimmista siirtomaatavarain liikkeistä.

Konkurssihakemuksen jätti eilen Tampereella leipurin leski Emilia Laurentjeff.

Tampereen Osake-Pankki protesteerasi eilen pankinjohtaja Snellmanin asettaman ja rouva Laurentjeffin hyväksymän 8,300 markan suuruisen vekselin sekä pankinjohtaja Snellmanin asettaman ja kiinteimistöosakeyhtiö Commercen tunnustaman 2,500 markan suuruisen vekselin.

</div>

Lähde
Aamulehti perjantai 13.12.1912 s. 3.

Anonyymi
Idmanin kavallusjuttu
Aamulehti
1912